Yeǧǧa abrid n tnaṣlit d ttrebbga n lwaldin yebnan ɣef ṣṣfa d nniya, yeḍfer tin n uselmad-is, almi yessarẓeg tudert i yimawlan-is d yessetma-s, tudert-is txeddem ḥaca ɣef laxert, tbeddel tmuɣli n uqcic ur nuhwan, tbeddel ama ɣef yiman-is ama ɣef twacult-is d yemdanen meṛṛa. Teqqur tasa-s ɣef at txelqit akken ma llan, yeḍfer at iččumar, yuli s adrar, yesseɣḍel-d rrehba d ṭṭlam deg uzal qayli. Muḥemmed yeḍfer abrid n tisselbi, yefka tudert-is d asfel, yerna yegla s tin n yemma-s ur neṣbir fell-as.